Graf III in graf IV: izvor in poklicno področje udeležencev

Ti ukrepi so se izvajali tako v EU kot tudi zunaj nje, odvisno od posebnih potreb za zaščito eura pred ponarejanjem. Program že vse od svoje vzpostavitve utrjuje regionalni pristop z izvajanjem ukrepov, ki vključujejo posebej občutljive regije sveta. Posebna pozornost je bila v letu 2014 namenjena Latinski Ameriki (Čilu in Kolumbiji), jugovzhodni Evropi (Albaniji in Turčiji) ter sredozemskim državam.

Ukrepi, za katere so bile v letu 2014 prevzete obveznosti, so zajemali 3 seminarje, 3 strokovna usposabljanja, 2 izmenjavi osebja in 2 študiji.

(nepovratna sredstva in javna naročila v letu 2014) in vrste ukrepov

V letu 2014 je tako bilo iz programa financiranih 10 projektov, od katerih se jih je 6 izvajalo na pobudo pristojnih organov držav članic euroobmočja, 4 pa so se izvajali na pobudo Komisije. Še isto leto so bili izvedeni 3 ukrepi, medtem ko se 7 ukrepov še izvaja oz. bodo izvedeni v letu 2015. Leta 2014 so se za projekte v okviru programa prijavili prosilci iz treh držav članic, in sicer Italije, Francije in Španije. To nakazuje, da so države, ki jih ponarejanje eura najbolj prizadeva, tudi najpogostejše uporabnice sredstev programa Pericles. Uredba, ki bo razširila uporabo programa „Pericles 2020“ na države članice, ki niso del euroobmočja, je v postopku sprejetja pri zakonodajalcu EU. Zato se je leta 2014 program uporabljal le za države članice v euroobmočju.

2.Izvajanje programa Pericles in rezultati ukrepov programa, za katere so bile v letu 2014 prevzete obveznosti

Program „Pericles 2020“ ima več dodatnih značilnosti v primerjavi s predhodnim programom. Prvič, člen 8(2)(c) Uredbe tako vključuje dodaten upravičen ukrep nakupa opreme, ki jo bodo uporabljali specializirani organi za boj proti ponarejanju pri zaščiti eura pred ponarejanjem. Drugič, sistem upravičenih stroškov je bil poenostavljen. Poleg tega člen 10 Uredbe stopnjo sofinanciranja za nepovratna sredstva omejuje na 75 %, vendar dovoljuje višjo stopnjo sofinanciranja za nepovratna sredstva v izjemnih in ustrezno utemeljenih primerih, opredeljenih v letnem delovnem programu, in sicer največ 90 % upravičenih stroškov. Prav tako sta bili okrepljeni komponenti spremljanja in ocenjevanja programa „Pericles 2020“.

Program „Pericles 2020“ je program izmenjave, pomoči in usposabljanja za zaščito eura pred ponarejanjem, ki je nadomestil program Pericles, ki je bil uveden leta 2001 in se je izvajal v obdobju med letoma 2002 in 2013. Program je bil vzpostavljen z Uredbo (EU) št. 331/2014 Evropskega parlamenta in Sveta z dne 11. marca 2014 (v nadaljnjem besedilu: Uredba). Ta uredba določa, da se program izvaja do 31. decembra 2020. Člen 13(3) Uredbe zahteva, da Komisija Evropskemu parlamentu in Svetu letno zagotavlja informacije o rezultatih programa. To poročilo izpolnjuje navedeno zahtevo in zagotavlja informacije za leto 2014.

Pri ukrepih programa Pericles, za katere so bile v letu 2014 prevzete obveznosti, je sodelovalo okoli 662 strokovnjakov.

Z vidika izvora so bili udeleženci iz 57 držav. Večina udeležencev (56 %) je prihajala iz Evrope, in sicer 33 % udeležencev iz držav članic Evropske unije, 23 % udeležencev pa iz evropskih držav, ki niso članice EU (druga največja zastopana skupina). 18 % udeležencev je bilo iz Latinske Amerike (predvsem iz Kolumbije in Čila), 12 % pa iz držav Bližnjega vzhoda in severne Afrike.

Z vidika poklicnega področja so člani policije predstavljali 44 % skupnega števila udeležencev. To je posledica dejstva, da so policijski organi na čelu boja proti ponarejanju eura, policijsko osebje pa vključuje tako preiskovalce kot tehnično osebje. Kljub temu je treba poudariti, da je v primerjavi s predhodnim programom Pericles kategorija drugih udeležencev (56 %) bolj raznolika. Veliko udeležencev je zaposlenih v centralnih bankah (18 %), poslovnih bankah (7 %), pravosodju (6 %) in kovnicah (6 %).

Na podlagi navedenega je izvajanje programa Pericles izpolnilo zahtevo po nadnacionalni in interdisciplinarni razsežnosti programa, kot zahteva Uredba.

3. Pregled ukrepov, za katere so bile v letu 2014 prevzete obveznosti: poudarki

Program kaže visoko stopnjo skladnosti in dopolnjevanja z drugimi ustreznimi programi in ukrepi na ravni Unije, ker je namenjen in se osredotoča izključno na preprečevanje in boj proti posebni obliki organiziranega kriminala, in sicer ponarejanju eura. Zato dopolnjuje program Herkul III urada OLAF, ki ščiti finančne interese Unije, in se z njim usklajuje ter kaže visoko stopnjo dopolnjevanja med drugim s Skladom za notranjo varnost – policijo GD HOME, ki je namenjen preprečevanju kriminala in boju proti kriminalu na splošno.

Izvajanje programa „Pericles 2020“ v letu 2014 nakazuje na pozitiven razvoj v smeri vedno večje raznolikosti poklicnega področja udeležencev. Omeniti je treba zlasti vedno večje sodelovanje sodstva pri vrsti ukrepov, kot je 3. mednarodna konferenca o zaščiti eura pred ponarejanjem.

Program je v letu 2014 uspel ohraniti tesno regionalno sodelovanje, saj je več ukrepov potekalo v Latinski Ameriki, sredozemskih državah in na Balkanu.

Poleg tega prevzete obveznosti programa Pericles v letu 2014 odražajo popolno raznolikost z vidika vrste ukrepov, predvsem zaradi vključitve dveh študij, ene o ponarejanju eura in ponarejevalcih ter druge o izboljšanih varnostnih elementih eurokovancev.

Poseben dosežek programa „Pericles 2020“ iz leta 2014 je bila 3. mednarodna konferenca o zaščiti eura pred ponarejanjem, ki je potekala od 24. do 27. marca 2015 v Frankfurtu in sta jo skupaj organizirala Europol in Evropska centralna banka. Na konferenci se je zbralo več kot 170 strokovnjakov iz več kot 40 držav, ki so se udeležili delavnic in predstavitev. Konferenca je bila izjemno uspešna z vidika izmenjave najboljših praks, postavila pa je tudi temelje za boljše interdisciplinarno sodelovanje med evropskimi institucijami, državami članicami in tretjimi državami. Sodelovanje je bistvenega pomena za bolj strukturiran in učinkovit pristop k novim izzivom na področju zaščite eura pred ponarejanjem. Na konferenci so bili prepoznani in preučeni novi trendi in grožnje, vključno s tehnološkim napredkom pri ponarejanju, ponaredki, ki jih je vedno težje prepoznati, ter razpoložljivostjo surovin za izdelavo ponaredkov na spletu. Udeleženci konference so kot bistvene elemente uspešnega boja proti ponarejanju določili tehnično podporo za preiskovalce, čezmejno usklajevanje preiskav, usmerjeno obveščanje javnosti, prodajalcev oz. blagajnikov in trgovcev na drobno kot tudi programe usposabljanja, kot je „Pericles 2020“.



4. Izvajanje ukrepov Pericles v letu 2014, za katere so bile obveznosti prevzete v okviru predhodnega programa Pericles

Leta 2014 je bilo izvedenih 9 ukrepov programa Pericles, za katere so bile obveznosti prevzete v okviru predhodnega programa. Od tega je bilo 5 projektov izvedenih na pobudo pristojnih nacionalnih organov držav članic EU, in sicer Romunije, Italije, Španije, Hrvaške in Latvije, 4 projekti pa so bili izvedeni na pobudo Komisije. Ti projekti so zajemali 3 seminarje, 2 strokovni usposabljanji, 3 izmenjave osebja in posodobitev priročnika za boj proti ponarejanju eura. Posebna pozornost je bila namenjena jugovzhodni Evropi in Latinski Ameriki.

5. Zaključki in prihodnji ukrepi

Program „Pericles 2020“ je še vedno pomembno in učinkovito orodje v boju proti ponarejanju. Program je okvir za izvedbo študij, ohranjanje in razvijanje sodelovanja ter izmenjavo najboljših praks med vsemi akterji, ki sodelujejo v boju proti ponarejanju eura. Na podlagi rezultatov izvajanja programa in nenehnega preučevanja novih groženj, o katerih je razpravljala Skupina strokovnjakov za preprečevanje ponarejanja eura, so bili kot prednostne naloge za leto 2015 določeni naslednji ukrepi:

1.večje osredotočanje na države članice, ki jih izdelava in distribucija ponaredkov še posebej prizadevata;

2.ohranjanje učinkovitega okvira za zaščito eura v jugovzhodni Evropi in državi kandidatki Turčiji;

3.razvoj tesnejšega sodelovanja z organi tretjih držav, za katere obstajajo sum ali dokazi, da je v državi prisotna izdelava ponarejenih eurov; ter

4.krepitev zaščite eurokovancev z razvojem novih varnostnih elementov ali načinov preverjanja.